In nomine S. et individue Trinitatis, Rodulfus ejusdem Dei omnipotentis gratia et misericordia rex. Superna provisione rectoris seculorum et gubernatoris omnium temporum collatam nobis immeritis credimus, cognoscimus et confitemur regiam potestatem. Ideo gratificamus ipsius largissimam pietatem petentes, ut commissa nobis regni sceptra ad ejus dirigamus voluntatem, et ecclesiam illius pro qua proprium sanguinem fudit, eodem juvante, protegamus. Credimus quia nichil hac oblatione illi gratius unquam offerre valemus quod in hac vita nobis salutarius et in eterna retributione gloriosius provenire possit. Quapropter noverit omnium fidelium sancte Dei ecclesie nostrorumque tam presentim quam futurorum solertia, quoniam quidam noster abbas nomine Aymo, ex monasterio S. Martini quod est scitum in suburbio Edue civitatis, ad nostram accedens sublimitatis magnificentiam, innotuit nobis qualiter precepta a regibus et imperatoribus, nostris videlicet antecessoribus, ex capite abbatie et rebus prenominati cenobii edita haberet, deposcens nostram serenitatem ob majoris firmitatis plenitudinem, ut eisdem preceptis nostre authoritatis preceptum superadderemus. Cui assensum prebentes ob amorem Dei, Sanctique Martini et nostrorum genitoris genitricisque nostre et nostrum, dilecte que nobis conjugis Ymme, per cujus deprecationem egimus hoc preceptum nostre celsitudinis fieri, illique dari jussimus, per quod confirmamus eidem loco que ab aliis regibus sunt prius concessa: in pago videlicet Augustodunensi villam Cellam cum omnibus appendiciis et Tilium, et Braniacum cum et Maletaco, et Novo-vico cum omnibus appendiciis, et in pago Cabilonensi Canabas et Granias, et in pago Alsensi Cussiacum, et in pago Avalensi Gerellas et ..... et in pago Nevernensi Busnacum, et...... Salvium et Cambortum cum omnibus appendiciis, et in pago Bituricensi Columbarium, et Aloiacum et Porcanorum, et in pago Viennensi Tortillianum, et in Provincia, in comitatu Forojuliensi Verzemonem, et in comitatu Orationensi Besmeianum et Mulenacum, et in pago Aurelianensi villam Pinnum et Roborem, et in predicto pago Augustodunensi Montem ursarium, sed et Lacum qui est subtus Tilium villam in prospectu Carbonaci super fluvium Arrautum, cujus una rispa erat S. Martini, altera vero nostra in Carbonaco, quam dilecta nobis conjux, nostro impetrato assensu, in eleemosynam nostram suamque eidem sancto contulerat cum campo sibi adherente, et capellam SS. Geminorum, scitam extra muros Eduenses, quam legali commutatione prescriptus noster adquisierat, deprecante nos nostro fideli Berengario qui eam a nobis habebat in beneficium, ut liceret illud dare abbati et fratribus, et accipere ex terra S. Martini in compensationem tantum quantum debet pro utrorumque opportunitate. Cuncta que ad istas res superius memoratas juste et legaliter permanent, eidem abbati jure beneficiario in vita sua habendum ac regulariter ordinandum concedimus. Post cujus decessum volumus, eo rogante et primoribus loci, ut Hugo loco ejus succedat, et post eum ipsi monachi abbatem sibi canonice et regulariter eligant. Eadem vero abbatia in immunitatis nostre munimine manere et ab omni servicio, nisi divino nostro que libera existat, et quidquid per nos et successores nostros eidem largiri restituique libuerit sub prefata immunitate consistat, etc. Signum Rodulphi gloriossimi regis. Regenardus notarius Lauduicensis episcopus recognovit et subscripsit. Datum IIII idus aprilis, indictione XII, anno I regnante Rodulpho rege glorioso. Actum Cabilono civitate in Dei nomine feliciter. Amen.